Fra 2018 blir årsavgiften omgjort til en avgift på trafikkforsikringen din, og forsikringsselskapene skal kreve den inn på vegne av staten. Navnet på den nye avgiften blir trafikkforsikringsavgift til staten.
Endringen påvirker ikke prisen på bilforsikringen din hos Frende.
Avgiften legges automatisk til på regningen for forsikringen din når et kjøretøy blir registrert.
Frende starter innkreving av avgift fra november 2017.
Det er fortsatt Stortinget som bestemmer hvor stor trafikkforsikringsavgiften skal være, og alle inntektene går til staten.
Endringen gjør at du som eier av motorkjøretøy kun betaler avgift for den tiden kjøretøyet ditt er registrert. Dermed får du større fleksibilitet rundt kjøp av ny bil, eierskifter, avregistreringer og lignende.
Flere spørsmål og svar om trafikkforsikringsavgift til staten finner du her.